Lav et referat af nedenstående tekst:

Tekst:
6. februar 2022 forsvandt den 22-årige sygeplejerskestuderende Mia Skadhauge Stevn efter en bytur i Jomfru Ane Gade i Aalborg. Hun blev efterfølgende fundet dræbt. Få dage før, natten til den 4. februar, forsvandt en anden ung - Oliver Ibæk Lund – også efter en bytur i Aalborg, og han blev senere fundet død i Limfjorden. De to sager skabte fornyet fokus på de unge menneskers sikkerhed og tryghed i det aalborgensiske natteliv. Aalborgs unge blev inviteret til dialogmøde med Aalborg Kommune og Nordjyllands Politi, og det affødte 71 konkrete forslag af sig, som myndighederne siden har arbejdet med. Nu er der gået et år. Og der er fortsat muligt at forbedre sikkerheden i nattelivet i Aalborg, lyder det fra unge, der håber at politikerne vil blive ved at beskæftige sig med sikkerheden. -	Nu har vi haft masser af fokus på det, og medierne har haft masser af fokus på det, men når der ikke er så meget fokus på det mere, så dropper vi også stille og roligt tingene. Altså den her sikkerhed i, at det er noget, der bliver ved med at være fokus på, og det ikke er noget, man bare skubber til side, når der ikke er store briller på det længere, siger Lene Pedersen fra Aalborg i debatmagasinet Fokus. Fra nogle af de førende politikere i Aalborg er der løfter om, at de unges sikkerhed til stadighed vil være højt på deres dagsorden. -	Det kan jeg love. For os er trygheden i nattelivet og trygheden i vores by enormt vigtig og højt prioriteret. Vi vil forfølge den her dagsorden, og vi vil også årligt opsøge de unge mennesker på uddannelsesinstitutionerne for at blive ved med at have dialog med dem i forhold til, hvordan vi højner trygheden i nattelivet, siger rådmanden for job og velfærd i Aalborg Kommune, siger rådmand for job og velfærd i Aalborg Kommune Nuuradiin S. Hussein (S). Rådmanden for Senior og omsorg i Aalborg Kommune, Kristoffer Storm er enig. -	Jomfru Ane Gade er på godt og ondt er Aalborgs mest kendte brand, og derfor har vi alle sammen en interesse i, at det fungerer godt, for det er det folk husker, når de tager fra Aalborg igen, så derfor er det vigtigt for os som kommune, at det fungerer. Du kan se hele debatprogrammet Fokus i linket herover eller på TV2 Nord torsdag aften klokken 19.55

Referat:
Unge efterlyser flere og bedre tiltag for at sikre trygheden i Aalborgs natteliv – byrådspolitikere lover at fortsætte fokus på de unges sikkerhed.